Diogenes Foinikialainen
Diogenes Foinikialainen () (500-luku) oli antiikin kreikkalainen Platonin Akatemiaan kuulunut filosofi. Hänet tunnetaan lähes pelkästään siitä, että Agathias mainitsee hänet yhtenä niistä seitsemästä tunnetusta filosofista, jotka vaikuttivat Akatemiassa sen viimeisinä vuosina. Diogenes oli syntyisin Foinikiasta, ja näin useimpien muiden tuon ajan Akatemian johtohenkilöiden tapaan kotoisin Lähi-idästä.
Theodoros Jumalaton
Theodoros oli ylhäistä syntyperää ja kotoisin Kyrenestä. Diogenes Laertioksen mukaan hän oli Annikeriksen ja dialektikko Dionysioksen oppilas. Hänet ajettiin pois kotikaupungistaan poliittisista syistä, minkä seurauksena hän muutti Ateenaan.